મહાભારતમાં જ આવતા સત્યવાન અને સાવિત્રીના કિસ્સામાં સત્યવાન વનવાસી હતા. રામાયણમાં પણ શ્રી રામે નિષાદ રાજા સાથે મિત્રતા કરી હતી તેવો ઉલ્લેખ છે. આદિવાસી જનજાતિ મુણ્ડાની મુણ્ડારી ભાષામાં એક જાદુર ગીત ગવાય છે જેમાં એક પંક્તિ છે-આપણને હળ ચલાવતી વખતે તે મળી હતી. આપણે તેને સીતા નામ આપીશું. આ ગીત સીતાજી અને જનકને આદિવાસી પરંપરા સાથે જોડીને બતાવે છે કારણકે રાજા જનક હળ ચલાવતા હતા. આ દૃષ્ટિએ તો પ્રભુ શ્રી રામે એક આદિવાસી કન્યા સાથે લગ્ન કર્યાં કહેવાય.